L'alcaldessa, Montse Venturós, diu que el govern vol recuperar la titularitat del castell per a Berga - Regió7 :: El Diari de la Catalunya Central
El Consell Comarcal, propietari de la part que vol Berga, està obert a parlar d'una possible permuta
d.c. 31.08.2017 | 23:36
Recuperar la titularitat del castell de Berga per a l'Ajuntament. Aquest és l'objectiu del govern de la CUP, segons va assegurar a aquest diari l'alcaldessa, Montse Venturós. «Berga vol el castell», va dir. L'oportunitat per aconseguir aquesta fita podria estar relacionada amb la voluntat del Consell Comarcal, propietari de la part que vol l'Ajuntament, de comprar al consistori les quatre plantes de la biblioteca Ramon Vinyes i Cluet per tenir espai. El president comarcal, David Font, va dir que el seu govern està obert a parlar de la possibilitat d'una permuta amb l'alcaldia de Berga. En aquest sentit, va dir que el Consell, «més enllà de petites accions de manteniment, no traiem cap rendiment» del castell. Per això va assegurar que «si l'Ajuntament de Berga creu que la propietat del castell té una correlació amb el seu projecte de ciutat» estan disposats a parlar-ne amb els seus homòlegs.
L'any 1988, el govern de CiU d'aleshores del Consell Comarcal va comprar una part del castell de Berga, on hi havia hagut l'hotel Mesón Castillo de Sant Fernando que hi va construir el joier i milionari italià Mario Mesagi, que el 1945 havia comprat aquest ter-reny a l'Ajuntament de Berga. El 1988, l'aleshores president de l'ens comarcal, Jaume Farguell, va voler erigir-hi la seu del Consell Comarcal del Berguedà. Durant anys, al castell s'hi van celebrar els plens de l'ens i també jornades o actes de la Diada. El 2005 es van enderrocar les edificaciosn annexes i l'espai va quedar sense ús. El Consell ha fet reparacions al recinte malmès pels vàndals.
L´Ajuntament de Berga pretén portar la biblioteca a Sant Francesc. Berguedà